### Resume

Rådgiver for Bøgevangskolen, Vejles Frie Fagskole, for unge mellem 16 og 25 år med særlige behov, har anmodet om udarbejdelse af en lokalplan. Skolen tilbyder et forløb i trygge rammer, hvor de unge kan udvikle deres færdigheder og blive klare til et selvstændigt voksenliv. Lokalplanområdet ligger i området mellem Bøgevang og [adresse], [adresse] i [adresse] sydlige bydel. Skolen fungerer med undervisningsfaciliteter, mindre værkstedsfunktioner, fælles faciliteter og elevværelser placeret primært i enkeltstående i bygninger i lokalplanområdet. Lokalplanen skal muliggøre at eksisterende funktioner moderniseres og at der kan foretages nedrivning af en garage og en nyerhvervet nabovilla samt opførelse af to nye bygninger, indeholdende multisal og værksteder samt elevværelser. Desuden skal det muliggøres at opføre en ny garage.

### Sagsfremstilling

![](data:image/png;base64...)

Figur 1: Lokalplanområdets afgrænsning

Planens historik:

Teknisk Udvalg besluttede på mødet 1.juni 2023, pkt. nr. 153, at igangsætte udarbejdelse af lokalplan nr. 1407 og tillæg nr. 44.

Tillægget har været i fordebat fra 6. september 2023 til 21. september 2023.

Lokalplanens indhold:

Lokalplanens formål er at muliggøre at eksisterende funktioner kan moderniseres, og at villa, [adresse] 5, kan nedrives, at garage tilhørende Bøgevang 18, men beliggende mod [adresse] nord for [adresse] 5 kan nedrives, samt at der kan opføres to nye bygninger, indeholdende multisal og værksteder samt elevværelser, samt ny garage og nyt cykelskur.

Bygningerne skal i hovedformen tilpasses til villakvarteret, være fritliggende og have saddeltag. Der skal langs [adresse] i videst muligt omfang plantes hæk eller klatreplanter, så skolens område fremtræder grønt mod gaden i lighed med villahaverne.

Lokalplanområdet er på ca. 6200 m²

Lokalplanen giver mulighed for opførelse af otte nye boliger på ca. 280m².

Desuden giver lokalplanen mulighed for opførelse af aktivitetshus kaldet Laden på ca. 665 m², samt en garage på 60 m².

Boliger opføres som værelser med eget bad og med fælles faciliter i form af et køkken alrum.

Bygningen kaldet Laden indeholder værksteder fitnessrum, multisal og opholdsstue. Garagen skal have plads til to biler. Der er adgang til lokalplanområdet fra [adresse] og fra Bøgevang. Der forventes ikke et større parkeringsbehov end det nuværende. Der etableres dog to parkeringspladser mod [adresse], hvoraf en er handicap-parkering. Der gives mulighed for gående at passere grunden fra [adresse] til Bøgevang. Nye bygninger skal opføres som fritliggende bygninger med saddeltag og med en facadefremtoning og et farvespænd, der i dag kendetegner skolens eksisterende bygninger.

Kommuneplantillæg:

Lokalplanen er ikke i overensstemmelse med rammernes bebyggelsesprocent. Derfor er der udarbejdet et kommuneplantillæg nr. 44 der giver mulighed for en bebyggelsesprocent på 65. Tillægget overfører [adresse] 5 fra ramme nr. 1.3.B.1, Boligområde ved [adresse] og [adresse] i Vejle til ny ramme nr. 1.3.O.8 Offentligt område ved Bøgevang i Vejle. Kommuneplantillægget har været i for debat i perioden 6. september til 21. september. Der er ikke indkommet bemærkninger.

Vurdering af afledte konsekvenser:

Der er ikke udarbejdet en helhedsvurdering af lokalplanens afledte konsekvenser, da der er tale om boliger for unge mennesker i et kostskole lignende regi indenfor lokalplanområdet.

Miljøvurdering:

Forslag til lokalplan nr. 1407 og tillæg nr. 44 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget fastsættes til otte uger, da tillægget har været i fordebat, og dermed har særlig interesse for offentligheden.

Overtagelsespligt/Frafaldserklæring:

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Der nedrives ca. 120 m² og opføres 935 m². Dette øger områdets klimaaftryk. Der kompenseres noget fra dette ved genbrug af eksisterende infrastruktur, fortætning og brug af materialer med mindst muligt klimaaftryk, samt fleksibel brug af Laden, der reducerer behovet for bygninger til hver funktion. Området ligger bynært og tæt på bus og butikker, hvilket mindsker udledning fra kørsel.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at forslag til lokalplan nr. 1407 Offentligt område ved Bøgevang i Vejle og tillæg nr. 44 til Kommuneplan 2021-2023 vedtages og offentliggøres i 8 uger. |

### Beslutning

Anbefalet.

Jim Andreasen var fraværende.